El termini per a la presentació dels formularis de sol·licitud és del 3 al 24 d'abril de 2019.
Per sol·licitar la beca, les persones interessades han de presentar, juntament amb el formulari de sol·licitud, la documentació següent en català:
Els requisits de les persones destinatàries són:
S'exclouen les sol·licituds de persones que hagin estat beneficiàries d'edicions anteriors.
La dotació de la beca és de 7.000 euros.
La beca consisteix a col·laborar, exercint de periodista, en el diari El Punt Avui durant dotze mesos, en concret des del setembre de 2019 fins al setembre de 2020.
La persona beneficiària està físicament a la redacció del diari a la ciutat de Girona o bé per mitjà de teletreball, de dilluns a divendres, durant quatre hores en horari de tarda.
Té funcions de becària de redacció i publica com a mínim onze articles durant aquest període.
Avaluació i criteris de valoració
Per avaluar les sol·licituds presentades, es constitueix una Comissió de Valoració integrada per cinc membres, els quals han de ser representants qualificats de l'Agència Catalana de la Joventut i/o de la Direcció General de Joventut, membres de l'Escola d'Escriptura de l'Ateneu Barcelonès i del diari El Punt Avui.
Les sol·licituds s'han d'avaluar d'acord amb els criteris de valoració següents:
Més informació de les beques aquí.
La documentació s'ha d'annexar en els formats previstos.
Tota la documentació s'ha de presentar escrita o enregistrada en català.
Així mateix, s'ha de presentar fent un ús no sexista del llenguatge, ha d'evitar qualsevol imatge discriminatòria de les dones o estereotips sexistes i ha de fomentar una imatge amb valors d'igualtat, presència equilibrada, diversitat, corresponsabilitat i pluralitat de rols i identitats de gènere, d'acord amb la Llei orgànica 3/2007, de 22 de març, per a la igualtat efectiva de dones i homes.
El formulari de sol·licitud es pot enviar electrònicament a l'Agència Catalana de la Joventut a través del web del Carnet Jove www.carnetjove.cat/connectat i també a través de http://jovecat.gencat.cat, secció Carnet Jove.
Excepcionalment, el formulari de sol·licitud es pot presentar presencialment a:
El formulari de sol·licitud es pot enviar per correu electrònic a l'adreça: [EMAIL].
El procediment de concessió de la beca és el de concurrència competitiva i s'ha de resoldre i notificar, com a màxim, en el termini de 6 mesos a comptar de l'endemà de la finalització del termini per a la presentació de sol·licituds.
Transcorregut el termini indicat sense que s'hagi dictat i notificat la resolució expressa, les persones interessades poden entendre desestimades les seves sol·licituds per silenci administratiu negatiu.
Contra la resolució, que no exhaureix la via administrativa, es pot interposar recurs d'alçada en el termini d'un mes comptat de l'endemà de la data de notificació davant el mateix òrgan que dicta l'acte o davant la persona titular del departament competent en matèria de joventut.
El pagament de les beques s'efectua en quatre terminis.
En el moment de l'acceptació de la beca se n'ordena el pagament del 20%.
El 80% restant es fa efectiu d'acord amb la presentació dels informes explicatius: un primer informe s'elabora tres mesos després d'haver començat, un segon informe es presenta tres mesos més tard, i finalment un tercer informe es presenta un cop s'han acabat les activitats objecte de la beca.